顔闔
作者：蘇軾
朝代：宋

paragraphs: 顔闔古有道，躬耕自衣食。
區區魯小邦，不足隠明德。
軺車來我門，聘幣繼金璧。
出門應使者，耕稼不謀國。
但疑誤將命，非敢憚行役。
使者反錫命，戶庭空履迹。
薄俗徇世榮，截趾履之適。
所重易所輕，隋珠彈飛翼。
伊人畏照影，獨往就陰息。
鼎俎薦忠賢，誰能死燔炙。
念彼藏衣冠，安知獲堯客。